অসমৰ যুৱক শান্তনু হাজৰিকাৰ সৈতে বলীউডৰ জনপ্ৰিয় অভিনেত্ৰী শ্ৰুতি হাছানে ফটো শ্বেয়াৰ কৰাৰ পিছতেই ছ'চিয়েল মিডিয়াত আলোচনাৰ বিষয় হৈ পৰিছে যে অসমৰ যুৱকৰ সৈতে প্ৰেমৰ সম্পৰ্ক নেকি শ্ৰুতি হাছানৰ ।
শেহতীয়াকৈ শ্ৰুতি হাছানৰ জন্মদিন উপলক্ষে শান্তনু হাজৰিকাই নিজৰ ইনষ্টাগ্ৰামত অভিনেত্ৰীগৰাকীৰ ফটো সৈতে "Happy Birthday Princess." বুলি শ্বেয়াৰ কৰি শুভেচ্ছা প্ৰদান কৰিছিল । ইয়াৰ প্ৰত্যুত্তৰত অভিনেত্ৰীগৰাকীয়েও কৈছিল, 'মোৰ জন্মদিনক ইমান বিশেষ কৰি তোলাৰ বাবে ধন্যবাদ ।' ইয়াৰ পিছতেই ছ'চিয়েল মিডিয়াত ভাইৰেল হৈ পৰিছিল শান্তনু শ্ৰুতিৰ প্ৰেমৰ খবৰ ।
